pythainlp/thai_wikipedia_clean_20230101 huggingface dataset:
ในฟิสิกส์และคณิตศาสตร์ ลำดับหนึ่งของจำนวน สามารถเข้าใจได้ว่าเป็นสถานที่ในปริภูมิ มิติ ซึ่งเมื่อ เซตของสถานที่ดังกล่าวทั้งหมดเรียกว่า ปริภูมิแบบยุคลิดสามมิติ และปกติแล้วจะแทนค่าโดยใช้สัญลักษร์ อีกทั้งยังทำหน้าที่เป็นรูปจำลองพารามิเตอร์ 3 ค่าของจักรวาลทางกายภาพ (นั่นเป็นส่วนจักรวาลที่ไม่คำนึงถึงเวลา) ซึ่งเป็นที่ทราบกันดีว่ามีสสารทั้งหมดปรากฏอยู่ อย่างไรก็ตามในปริภูมินี้เป็นเพียงแค่หนึ่งในตัวอย่างความหลากหลายของปริภูมิในสามมิติที่เรียกว่า แมนิโฟลด์ 3 มิติ โดยในตัวอย่างแบบเรียบง่าย เมื่อ 3 ค่านี้อ้างถึงการวัดในทิศทางที่แตกต่างกัน (พิกัด) ซึ่งทิศทางใด ๆ ก็ตามในทั้ง 3 ทิศนี้ล้วนทำให้เวกเตอร์ในทิศทางเหล่านี้วางตัวไม่เหมือนกับสองมิติ (ระนาบ) นอกจากนี้ในกรณีนี้ค่าทั้งสามนี้สามารถถูกกำกับชื่อได้โดยการรวมกันของคำว่า "ความกว้าง" "ความยาว" และ"ความสูง" (ความลึก)
3 มิติ
สมเด็จพระมหาจักรพรรดิ์
28 Weeks Later มหันตภัยเชื้อนรกถล่มเมือง
Cirque Du Freak (ภาพยนตร์)
จี-ดรากอน
คว็อน จี-ยง (; ; เกิด 18 สิงหาคม ค.ศ. 1988) หรือ จี-ดรากอน  เป็นหัวหน้าวงบิกแบง กลุ่มบอยแบนด์เกาหลีใต้ หรือที่รู้จักในชื่อ GD หรือ G-dragon เป็นเด็กฝึกหัดในสังกัดวายจีมาตั้งแต่อายุ 12 ปี เคยร่วมแสดงกับศิลปินรุ่นพี่ในค่ายทั้งในอัลบั้มและในงานคอนเสิร์ตมากมาย ได้รับฉายาว่า The king of K-Pop เพราะเขาเป็นผู้ที่มีความเก่งกาจและมีความอัจฉริยะทางดนตรีอย่างมาก และมีเสน่ห์และท่าทางที่เป็นเอกลักษณ์ที่เป็นของตัวเอง จนเป็นไอดอลของเหล่าไอดอลเกาหลี มากมาย รวมถึงเป็นไอดอลของเหล่า แร็ปเปอร์ เกาหลีที่เก่งกาจอีกด้วย เขาคือที่ 1 ของวงการ K-Pop ด้วยความสามารถและความเก่งกาจของเขา
คว็อน จี-ยง เกิดวันที่ 18 สิงหาคม พ.ศ. 2531 (ค.ศ. 1988) ศึกษาที่ GyeongHee University Arts Design School's Post Modern Music Study ในครอบครัวประกอบด้วยพ่อ แม่ มีพี่สาวอีกหนึ่งคน (คว็อน ดามิ) จียงเป็นคนชอบเพลงแนวฮิปฮอป และการร้องแร็ป เค้าร้องเพลงแร็ปเก่งตั้งแต่เด็ก เป็นคนที่แต่งตัวเก่งและรักการถ่ายรูปเป็นชีวิตจิตใจ โดยเฉพาะรูปตัวเองกับสุนัข ชอบการแต่งตัวที่มีหมวก ซึ่งเขาชอบสะสมหมวกมากมาก นอกจากความสามารถด้านการแร็ปและบีทบอกซ์แล้ว จียงยังสามารถแต่งเพลงเองได้อีกด้วย โดยในซิงเกิลแรกที่ออกมา จียงเป็นผู้แต่งเพลง This Love และ We belong together ร่วมกับท็อปเพื่อนร่วมวง และเป็นผู้แต่งเพลง Lies ซึ่งเป็นเพลงหลักของอัลบั้มแรกของวงอีกด้วย จียงปรากฏตัวครั้งแรกเมื่อปี 2544 ในงาน DaeHanMinGook Hip Hop Flex โดยใช้ชื่อว่า จี-ดรากอน ซึ่งได้ดัดแปลงมาจากชื่อจริงคือ คว็อน จียง โดยคำว่า ยง นั้น ในภาษาเกาหลีแปลว่า มังกร เมื่อนำมาร่วมกันก็จะได้คำว่า จี-มังกร หรือ จี-ดรากอน นั่นเอง จียงมีหน้าที่ในวงคือ หัวหน้าวง ร้องแร็ป และแต่งเพลง จียงมีความเป็นผู้นำและรักสมาชิกในวงของเขามาก
คอนเสิร์ตเดี่ยวครั้งแรกในชีวิต Shine a Light
รายชื่อผลงานของวงบิกแบง
รายชื่อผลงานของวงบิ๊กแบง รวบรวมผลงานของกลุ่มนักร้องชายจากประเทศเกาหลีใต้
โซวัน
สมเด็จพระจักรพรรดิถังไท่จง
กลยุทธซุนจื่อ
ยุทธวิธีซุนจื่อ
แทยัง
แทยัง (; ; เกิด 18 พฤษภาคม ค.ศ. 1988) เป็นนักร้อง นักเต้น นักแต่งเพลงชาวเกาหลีใต้ และเป็นสมาชิกบิกแบง เป็นเด็กฝึกหัดของค่ายวายจีเอนเตอร์เทนเมนต์มา 6 ปี เช่นเดียวกับจี-ดรากอน มีประสบการณ์ทำงานร่วมกับศิลปินรุ่นพี่ในค่ายเดียวกันมาอย่างมากมาย ชื่อ แทยัง นั้น แปลว่าพระอาทิตย์ เดิมใช้ชื่อในวงการว่า YB แท-ควอน  ในช่วงที่เป็นเด็กฝึกหัดของค่ายวายจี ทั้งจี-ดรากอนและแทยังเป็นที่รู้จักในนาม GDYB และมีแฟนเพลงมากมายถึงแม้ว่าจะไม่เคยมีอัลบั้มของตัวเอง แทยังนั้นตอนเด็กๆ มีหน้าที่เดินสายร้องแรพ แทนศิลปินรุ่นพี่ที่ไม่ว่างขึ้นเวทีหรือไปต่างประเทศ แต่ในวงบิกแบง แทยังทำหน้าที่ร้องนำ และเขายังเป็นนักร้องเกาหลีที่มีเสียงที่ดีมากๆและเพราะมากๆ เสียงของเขานั้นเป็นเสียงที่มีเอกลักษณ์ และไม่เหมือนใคร และเขาถือว่าเป็นนักร้องที่มีเสียงอันดับ 1 หรือ อันดับต้นๆของเกาหลีอีกด้วย
สามมิติ
เชส
เชส อาจหมายถึง
Chase (คุมิ โคดะ)
Font family (HTML)
นีโร
นีโร หรือ เนียโร (Nero) อาจหมายถึง
เนียโร
จักรพรรดิแนโร
แนโร เกลาดิอุส ไกซาร์ เอากุสตุส แกร์มานิกุส  เป็นจักรพรรดิแห่งจักรวรรดิโรมันองค์ที่ 5 เกิดเมื่อวันที่ 15 ธันวาคม ค.ศ. 37 ที่เมืองอันติอูง จักรวรรดิโรมัน มีพระนามเต็มตอนประสูติว่า ลูกิอุส ดอมิติอุส อาเอนอบาร์บุส  บิดาชื่อกไนอุส ดอมิติอุส อาเอนอบาร์บุส มารดาชื่ออากริปปีนา ซึ่งมีศักดิ์เป็นน้องสาวของจักรพรรดิกาลิกุลา จักรพรรดิรัชกาลที่ 3 แห่งราชวงศ์ยูลิอุส-เกลาดิอุส
เหตุการณ์ในปีต่าง ๆ.
จากนั้นอากริปปีนาเริ่มเกิดความไม่พอใจอย่างรุนแรง ที่แนโรมัวสนใจอยู่แต่แอ็คเต้ แม้กระนั้นแนโรก็ไม่ได้สนใจมารดาเลยและคิดจะละทิ้งความสัมพันธ์ระหว่างแม่ลูกเสีย เหลือไว้เพียงความรักกับแอ็คเต้เท่านั้น ซึ่งทำให้พระราชมารดาทรงขู่จะเปิดเผยพินัยกรรมฉบับจริงที่จักรพรรดิเกลาดิอุสระบุว่า จะมอบราชสมบัติให้แก่บริทานิคัสผู้เป็นรัชทายาทที่แท้จริง คำขู่นี้ก่อให้เกิดผลร้ายต่อบริทานิคัสผู้ซึ่งไม่รู้อิโหน่อิเหน่เป็นคนแรก โดยแนโรได้เชิญพระบรมวงศานุวงศ์หนุ่มมาร่วมเสวย และแล้วเหตุการณ์ก็ซ้ำรอยเดิมเมื่อบริทานิคัสเกิดอาการชักเกร็งแล้วสิ้นใจในที่สุดด้วย "เห็ดพิเศษ" หลังจากนั้นจึงมีพระบรมราชโองการให้ประกาศอย่างเป็นทางการว่า "บริทานิคัส พระบรมวงศานุวงศ์ผู้เป็นที่รักของซีซาร์เสด็จสู่สวรรค์คาลัยแล้วด้วยสาเหตุลมชักอันเป็นโรคประจำตัว"
กรณีเผากรุงโรม.
"แทกซิตัส" นักประวัติศาสตร์ชาวโรมันที่มีชื่อเสียงในยุคของแนโรได้บันทึกข้อกล่าวหาไว้และถูกเชื่อถือกันมาตลอดระยะเวลา 2,000 กว่าปี ดังนี้
ปัจจุบัน เอริก วาร์นเนอร์ และ เฮนรี่ เฮิร์สต์ นักประวัติศาสตร์สองท่านที่มีชื่อเสียงไม่เชื่อในบันทึกของแทกซิตัส เนื่องจากในขณะที่กรุงโรมเกิดเพลิงไหม้นั้นแทกซิตัสมีอายุเพียง 8 ขวบ ซึ่งเข้าใจว่าแทกซิตัสอาจจะบันทึกตามคำบอกกล่าวของชาวโรมในสมัยนั้น โดยมีข้อสังเกตว่า
อย่างใดก็ตามแต่ นักประวัติศาสตร์ส่วนใหญ่ยังเชื่อว่าแนโรมีความผิดปกติทางจิตจริง โดยหลักฐานและบันทึกที่ปรากฏอยู่มากมาย แต่มีนักประวัติศาสตร์ร่วมสมัยกับแนโรอยู่หลายท่านที่บันทึกเรื่องราวที่เป็นธรรมกับแนโรด้วยเช่นกัน เช่น
โยเซฟัส (Josephus) นักประวัติศาสตร์ที่เกิดและโตในรัชกาลของแนโร และมีอายุยืนถึง 70 ปี เขากล่าวว่า แท็กซิตัส และ ซูโตเนียส บันทึกกล่าวว่าร้ายใส่แนโรจนเกินไป เพราะทั้งสองคนนี้อยู่ในสมัยหลังแนโรถึง 50 ปี และสิ่งที่บันทึกล้วนแล้วเป็นสิ่งที่ได้แต่ฟังมา ไม่ได้เห็นด้วยตาตนเอง
มาร์คัส แอนเนียส ลูคานัส นักประวัติศาสตร์ร่วมสมัยแนโรอีกคนหนึ่งบันทึกว่า ไพร่ฟ้าต่างหน้าใสเมื่ออยู่ใต้การปกครองของแนโร เศรษฐกิจของกรุงโรมในขณะนั้นดีมากประชากรต่างร่ำรวย และเหตุการณ์ไฟไหม้ครั้งใหญ่นั้นถูกเป็นเครื่องมือหาความชอบธรรมให้กับเหล่าสมาชิกสภาสูงในการโค่นอำนาจจักรพรรดิแนโร
ภาษาโรมัน
Shoalin Temple
อสูรใต้ดิน คนกินมนุษย์
ศึกหม้อไฟ ซามูไรจิ้มจุ่ม
ศึกหม้อไฟ ซามูไรจิ้มจุ่ม ภาพยนตร์ญี่ปุ่นเริ่มออกฉายเมื่อ 15 กันยายน ค.ศ. 2007 กำกับภาพยนตร์โดย Takashi Miike
รูดอลโฟ เฟอร์นานเดซ
รูดอลโฟ เฟอร์นานเดซ (Rudolfo Fernandez) นักมวยสากลชาวฟิลิปปินส์ เกิดเมื่อ 2 กุมภาพันธ์ พ.ศ. 2517 ที่เมืองลาฮุก สถิติการชก 51 ครั้ง ชนะ 17 (น็อค 6) เสมอ 8 แพ้ 26
เฟอร์นานเดซขึ้นชกมวยสากลครั้งแรกเมื่อ 4 เมษายน พ.ศ. 2535 เสมอโดยเทคนิคกับ มาเตโอ บาริง การชกในช่วงแรกๆจะแพ้และเสมอเป็นส่วนใหญ่ จนในช่วง พ.ศ. 2537 – 2538 จึงชกชนะเป็นส่วนใหญ่ จนได้ชิงแชมป์ฟิลิปปินส์รุ่นมินิมัมเวทที่ว่างเมื่อ 22 พฤษภาคม พ.ศ. 2538 แต่เป็นฝ่ายแพ้คะแนน เอ็ดมุนด์ วีญามอร์ ไม่ได้แชมป์ เฟอร์นานเดซยังขึ้นชกมาอย่างต่อเนื่องมีทั้งแพ้และชนะ เฟอร์นานเดซเดินทางมาชกในไทยเมื่อ 22 เมษายน พ.ศ. 2541 แพ้น็อค พงษ์ศักดิ์เล็ก ศิษย์คนองศักดิ์ ยก 2 จากนั้นได้ชิงแชมป์ PABA รุ่นมินิมัมเวท แพ้คะแนน สงคราม ป.เปาอินทร์ เมื่อ 2 ตุลาคม พ.ศ. 2541 หลังจากนั้น เฟอร์นานเดซชกแพ้เป็นส่วนใหญ่ หลังจากที่ชกแพ้คะแนน อาร์มันโด ทอร์เรสที่ญี่ปุ่นเมื่อ 17 เมษายน พ.ศ. 2543 เฟอร์นานเดซก็แขวนนวมไป
โนบูโอะ ชิบะ
โนบูโอะ ชิบะ  นักมวยสากลชาวญี่ปุ่น เกิดเมื่อ 5 กุมภาพันธ์ พ.ศ. 2487 ที่จังหวัดฮกไกโด ประเทศญี่ปุ่น สถิติการชก 48 ครั้ง ชนะ 36 (น็อค 12) เสมอ 3 แพ้ 9
อะห์มัด ฟันดี
อะห์มัด ฟันดี (Ahmad Fandi) หรือมูฮัมหมัด ฟานดี้ นักมวยสากลชาวอินโดนีเซีย เกิดเมื่อ 15 ตุลาคม พ.ศ. 2515 สถิติการชก 42 ครั้ง ชนะ 22 (น็อค 7) เสมอ 1 แพ้ 19
ฟานดีขึ้นชกมวยสากลครั้งแรกเมื่อ 15 มีนาคม พ.ศ. 2532 ชนะคะแนน พีรูท บอย ที่อินโดนีเซีย จากนั้นชกชนะมาเป็นส่วนใหญ่ จนได้ชิงแชมป์อินโดนีเซียรุ่นซูเปอร์แบนตัมเวทเมื่อ 23 มิถุนายน พ.ศ. 2538 แต่ทำได้แค่เสมอกับโซเล่ห์ ซุนดาวา ฟานดีขึ้นชิงแชมปือินโดนีเซียรุ่นเดิมอีกครั้งเมื่อ 21 ตุลาคม พ.ศ. 2538 ปรากฏว่าคราวนี้เป็นฝ่ายแพ้คะแนนบูลัน บูกียาร์โซ ไม่ได้แชมป์อีก หลังจากนั้น ฟานดีมาชกนอกรอบในประเทศไทย แพ้คะแนน ฟ้าสั่ง พ.ธวัชชัย ฟานดีได้ชิงแชมป์อินโดนีเซียรุ่นแบนตัมเวทอีกครั้งเมื่อ 26 เมษายน พ.ศ. 2539 คราวนี้เป็นฝ่ายชนะน็อคอัมปี เลียเลอซี ยก 8 ได้ครองแชมป์ แต่พอป้องกันตำแหน่งครั้งแรกในอีก 3 เดือนต่อมาก็เสียแชมป์ให้ โซเล่ห์ ซุนดาวาไป
หลังจากเสียแชมป์ ฟานดีเดินทางไปชกนอกรอบที่ญี่ปุ่น แพ้คะแนนโตชิอากิ นิชิโอกะ กลับมาชกที่อินโดนีเซีย แพ้น็อค เอเดรียน คัสเปรี่ ยก 4 และมาแพ้คะแนน ยอดชิงชัย ศรทองยิม ที่เพชรบูรณ์ ฟานดีชกชนะติดต่อกันอีก 2 ครั้งก็ขึ้นชิงแชมป์ IBF แพนแปซิฟิกรุ่นซูเปอร์แบนตัมเวทเมื่อ 5 เมษายน พ.ศ. 2541 แพ้น็อค อาร์เนล บารอตีโญ ที่ ออสเตรเลีย จากนั้น ขึ้นชิงแชมป์เงารุ่นซูเปอร์แบนตัมเวท WBC เมื่อ 27 มิถุนายน พ.ศ. 2541 ชนะน็อค แฟรงกี้ มามัวยา ยก 8 ได้แชมป์มาครอง หลังจากนั้น ชกนอกรอบชนะคะแนน สายรุ้ง อ.สุวรรณศิลป์ที่ อินโดนีเซีย หลังจากนั้น ฟานดี เดินทางไปชกนอกรอบ แพ้รวดที่ญี่ปุ่น 4 ครั้งระหว่าง พ.ศ. 2542 – 2544 และยังมาชกแพ้น็อค สมศักดิ์ สิงห์ชัชวาลย์ ยก 2 ที่หาดใหญ่ สงขลา ด้วย ฟานดีมีโอกาสได้ชิงแชมป์ WBO เอเชียแปซิฟิครุ่นซูเปอร์แบนตัมเวทเมื่อ 21 ธันวาคม พ.ศ. 2544 แต่เป็นฝ่ายแพ้น็อค สด ปูนนกอินทรียิม ยก 6 ที่ นนทบุรี
ฟานดีหยุดชกไปสองปี กลับมาชกอีกเมื่อ 19 มกราคม พ.ศ. 2546 โดยขึ้นชิงแชมป์อินโดนีเซียรุ่นซูเปอร์แบนตัมเวท แต่ก็เป็นฝ่ายแพ้คะแนน รัชมัน กีลีกีลี ไม่ได้แชมป์ ฟานดีขึ้นชกมวยครั้งสุดท้ายเมื่อ 18 ธันวาคม พ.ศ. 2546 แพ้น็อค ไดสุเกะ ยามานากะ ยก 1 ที่ ญี่ปุ่น จากนั้นก็แขวนนวมไป
รูเบน เด ลา กรุซ
รูเบน เด ลา กรุซ (Ruben De La Cruz) นักมวยสากลชาวฟิลิปปินส์ สถิติการชก 53 ครั้ง ชนะ 27 (น็อค 8) เสมอ 2 แพ้ 24
เด ลา กรุซขึ้นชกมวยสากลครั้งแรกเมื่อ 19 มีนาคม พ.ศ. 2526 ชนะคะแนน เออร์นี ซูมาเลส ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นฟลายเวตเมื่อ 2 มิถุนายน พ.ศ. 2527 ชนะคะแนน เดียโก เดอวีญา และป้องกันแชมป์ไว้ได้ถึง 3 ครั้ง ในระหว่างนั้น เขาเดินทางมาชกในไทย แพ้คะแนน ก้องธรณี พยัคฆ์อรุณ เมื่อ พ.ศ. 2528 และมาชิงแชมป์ OPBF รุ่นซูเปอร์ฟลายเวตที่ว่างเมื่อ 3 ตุลาคม พ.ศ. 2528 แพ้คะแนน เพชรงาม ชูวัฒนะ เด ลา กรุซเสียแชมป์ฟิลิปปินส์เมื่อ 21 มิถุนายน พ.ศ. 2529 แพ้คะแนน คอนสแตนติโน ดังกลา หลังจากนั้น เด ลา กรุซยังคงขึ้นชกต่อมาจนถึง พ.ศ. 2537 โดยไม่ได้ชิงแชมป์ใดๆอีก เขาชกแพ้น็อค แต อิล ชาง ยก 7 ที่เกาหลีใต้เมื่อ พ.ศ. 2529 แพ้น็อค หลุยส์ ซีโต้ เอสปิโนซา ยก 9 เมื่อ พ.ศ. 2530 เขาขึ้นชกครั้งสุดท้ายเมื่อ 11 ธันวาคม พ.ศ. 2537 แพ้น็อค ริกกี้ ปีเตอร์ ดีโอนีโอ ยก 6 จากนั้นก็แขวนนวมไป
Aerides odorata Lour.
Aerides roseum
Aerides flabellatum
Aerides houlletianum
สุรัตน์ สุขะ
สุรัตน์ สุขะ (เกิด 27 กรกฎาคม พ.ศ. 2525) เป็นอดีตนักฟุตบอลทีมชาติไทย โดยเขาเล่นให้กับสโมสรฟุตบอลศรีสะเกษ เป็นสโมสรสุดท้าย สุรัตน์สามารถเล่นได้หลายตำแหน่งทั้งกองกลางและกองหลัง บางครั้งยังเล่นเป็น สวีปเปอร์ สุรัตน์ เป็นผู้เล่นชาวไทยคนแรกที่ได้เล่นในเอลีกของประเทศออสเตรเลีย สุรัตน์มีพี่ชายฝาแฝดคือ สุรีย์ สุขะ
สุรัตน์ สุขะ มีชื่อเล่นว่า ปาน เกิดเมื่อวันที่ 27 กรกฎาคม 2525 ที่อำเภอวานรนิวาส จังหวัดสกลนคร เป็นบุตรของ นายบัญชาและนางไพรี สุขะ เป็นน้องชายฝาแฝดของสุรีย์ สุขะ จบการศึกษาระดับชั้น ม.6จากโรงเรียนอัสสัมชัญศรีราชา จังหวัดชลบุรี ในรุ่นเดียวกับสุรีย์ สุขะและสินทวีชัย หทัยรัตนกุล ปัจจุบันสุรัตน์ สมรสกับสุกัญญา สุขะ ทั้งคู่มีลูกสาว 1 คนคือ นันทรัตน์ สุขะ
ชลบุรีเอฟซี.
หลังจากช่วยสถาบันได้แชมป์ฟุตบอลนักเรียน รุ่นอายุ 18 ปี ประเภท ก.แล้ว สุรัตน์ ได้กลายเป็นหนึ่งในสมาชิกของทีมชลบุรีเอฟซี โดยลงเล่นทั้งตำแหน่งกองหลังและกองกลางตัวรับ และช่วยให้ต้นสังกัดคว้าแชมป์ไทยแลนด์พรีเมียร์ลีกได้เป็นครั้งแรกในปี 2007 ก่อนจะได้ตำแหน่งรองแชมป์ในฤดูกาลต่อมา
เมลเบิร์นวิกตอรี.
ฤดูกาล 2009 สุรัตน์โชว์ฟอร์มได้อย่างยอดเยี่ยมต่อเนื่องทั้งในไทยพรีเมียร์ลีก และเอเอฟซีคัพ ทำให้เมลเบิร์นวิกตอรีจากเอ-ลีกซื้อตัวไปร่วมทีมด้วยค่าตัว 1 ล้าน 5 แสนบาท โดยสุรัตน์ได้บินไปร่วมทีมใหม่หลังจบเลกแรกของไทยพรีเมียร์ลีก 2009 ซึ่งตรงกับช่วงเปิดฤดูกาลใหม่ของเอ-ลีก ออสเตรเลีย โดยสุรัตน์ เป็นนักฟุตบอลชาวไทยคนแรกที่ได้ลงเล่นในเกมเอ-ลีก ออสเตรเลีย โดยเขาลงสนามให้เมลเบิร์นวิกตอรี่ เป็นครั้งแรกในวันที่ 15 สิงหาคม พ.ศ. 2552 โดยเป็นการเปิดบ้านเสมอกับบริสเบนโรอาร์ 3-3 ที่สนามอิติฮัด สเตเดี้ยม ในเกมเอ-ลีก นัดที่ 2 ของฤดูกาล ซึ่งสุรัตน์ถูกเปลี่ยนตัวลงมาในนาทีที่ 79 แทนอีวาน เบอร์เกอร์ กองหลังชาวออสเตรเลียของทีม และสร้างความประทับใจให้แฟนบอลอย่างมาก
สุรัต ย้ายสังกัดมาเล่นให้กับสโมสรบุรีรัมย์ ยูไนเต็ด ในไทยพรีเมียร์ลีก ในช่วงปิดครึ่งฤดูกาล 2554 ด้วยค่าตัว 2.1 ล้านบาท ระยะเวลา 3 ปี โดยที่สุรัตน์จะได้รับค่าเหนื่อยทั้งสิ้น 3 แสนบาทต่อเดือน เท่ากับได้รับเมื่อตอนอยู่ที่เมลเบิร์น วิกตอรี่ ภายหลังจากมีการเปลี่ยนแปลงภายในของสโมสรเมลเบิร์น วิกตอรี ทำให้สุรัตน์ไม่มั่นใจในอนาคตของตนเอง
สุรัตน์ ได้เล่นให้ทีมชาติไทยชุดใหญ่เป็นครั้งแรกภายใต้การคุมทีมของ ปีเตอร์ รีด ในรายการ ทีแอนด์ที คัพ 2008 (อกรีแบงค์ คัพเดิม) ที่ประเทศเวียดนาม ในเกมส์ที่ไทยชนะเกาหลีเหนือ 1-0 โดยลงสนามเป็นผู้เล่นตัวจริงในตำแหน่งกองกลาง และแมตช์ดังกล่าวถือเป็นแมตช์ที่ทีมชาติไทยมีพี่น้องฝาแฝดลงสนามพร้อมกันเป็นผู้เล่น 11 คนแรก เพราะสุรีย์ สุขะพี่ชายฝาแฝดของสุรัตน์ ก็ลงเล่นในตำแหน่งกองหลังด้วยเช่นกัน
หลังคว้าแชมป์ทีแอนด์ที คัพได้สำเร็จ สุรัตน์ ก็มีชื่อเป็นหนึ่งในทีมชาติไทยชุดเอเอฟเอฟ ซูซูกิ คัพ 2008หรือไทเกอร์ คัพเดิม และเป็นกำลังสำคัญพาทีมชาติไทยเข้าถึงรอบชิงชนะเลิศรายการนี้ได้สำเร็จ
74||7||0||0||0||0||?||?||?||?
34||0||0||0||0||0||1||0||35||0
108||7||?||?||?||?||?||?||?||?
ศูนย์วิทยาศาสตร์ฮาลาล จุฬาลงกรณ์มหาวิทยาลัย
ศูนย์วิทยาศาสตร์ฮาลาล จุฬาลงกรณ์มหาวิทยาลัย เริ่มต้นโดย ดร.วินัย ดะห์ลัน ในเดือนมกราคม พ.ศ. 2538 ในรูปห้องปฏิบัติการวิทยาศาสตร์ขนาดเล็กในคณะสหเวชศาสตร์ จุฬาลงกรณ์มหาวิทยาลัย โดยพัฒนางานด้านนิติวิทยาศาสตร์ฮาลาลขึ้นเพื่อคุ้มครองผู้บริโภคทั้งมุสลิมและมิใช่มุสลิม ขยายตัวเติบโตขึ้นเป็นลำดับ ได้รับการประกาศเกียรติคุณว่าเป็นหน่วยงานด้านวิทยาศาสตร์ฮาลาลแห่งแรกในโลก
[[หมวดหมู่:จุฬาลงกรณ์มหาวิทยาลัย]]
[[หมวดหมู่:อาหารฮาลาล]]
แมวบอนไซ
แมวบอนไซ คือเรื่องหลอกลวงทางอินเทอร์เน็ต ที่อ้างและอธิบายขั้นตอนรายละเอียดการนำลูกแมวเข้าไปในขวดแก้ว เพื่อการประดับตกแต่ง คล้ายกับการทำต้นไม้แคระ (บอนไซ) เมื่อลูกแมวจะโตในขวดโหลแก้วตามโครงร่างของขวดโหล โดยหายใจผ่านทางรูที่เจาะไว้ และอาจให้อาหารและขับถ่ายผ่านสาย แต่เว็บไซต์ได้ออฟไลน์ไปแล้ว มีแต่เว็บไซต์ที่คัดลอกเนื้อหาที่เคยมีไว้
ทางเอฟบีไอ ตรวจสอบเว็บ www.bonsaikitten.com ที่ในเว็บไซต์แสดงวิธีสร้างสัตว์บอนไซด้วยการจับลูกแมวเป็นยัดใส่ขวดแก้ว ให้เหลือเพียงรูเล็ก ๆ สำหรับหายใจจนร่างกายเติบโตเป็นรูปขวดแก้วเหลี่ยม โดยตรวจพบว่าเจ้าของเว็บไซต์ ใช้ชื่อปลอมว่าดอกเตอร์ไมเคิล ว่องชาง จบจากสถาบันเอ็มไอที
ประวัติศาสตร์เบลารุส
ประวัติศาสตร์เบลารุสเริ่มจากการตั้งถิ่นฐานของชาวสลาฟ เกิดเป็นราชอาณาจักร ภายหลังสวามิภักดิ์ต่อราชอาณาจักรเคียฟ ต่อมาถูกลิทัวเนียยึดครอง เมื่อประกาศเอกราชได้ไม่นานก็ถูกสหภาพโซเวียตเข้ายึดครองอีก ได้เป็นเอกราชอีกครั้งเมื่อสหภาพโซเวียตล่มสลายไป
ดินแดนที่เป็นประเทศเบลารุสในปัจจุบันมีผู้คนอยู่อาศัยตั้งแต่ยุคหินเก่า ชาวสลาฟเข้ามาตั้งถิ่นฐานในเบลารุสตั้งแต่ราวพุทธศตวรรษที่ 11 และจัดตั้งราชอาณาจักรโปตอตสด์เมื่อราว พ.ศ. 1405 และได้สวามิภักดิ์ต่อราชอาณาจักรเคียฟ หรือจักรวรรดิเคียฟรุสเมื่อราวพุทธศตวรรษที่ 15 และได้เปลี่ยนมานับถือศาสนาคริสต์นิกายออร์ทอดอกซ์และรับอิทธิพลศิลปวัฒนธรรมจากจักรวรรดิไบแซนไทน์ หลังจากราชอาณาจักรเคียฟล่มสลายเมื่อ พ.ศ. 1783 เบลารุสจึงถูกลิทัวเนียปกครองเป็นเวลา 400 ปี
ภายใต้การยึดครองของลิทัวเนีย.
ช่วงที่อยู่ภายใต้การปกครองของลิทัวเนีย ลิธัวนียรับอิทธิพลทางด้านศิลปวัฒนธรรมจากเบลารุสไปมาก รวมทั้งการนับถือศาสนาคริสต์นิกายออร์ทอดอกซ์ จนกระทั่งซาร์อีวานที่ 4 แห่งรัสเซีย หรือ (ราชอาณาจักรมอสโกวี ในสมัยนั้น) ได้ขยายอำนาจเข้าไปในยุโรปตะวันออก ลิทัวเนียหันไปสร้างความสัมพันธ์กับโปแลนด์ และหันไปนับถือนิกายโรมันคาทอลิกและนำไปสู่การจัดตั้งเครือจักรภพโปแลนด์-ลิทัวเนียใน พ.ศ. 2112 อย่างไรก็ตาม ภายหลังโปแลนด์ได้แผ่อิทธิพลเข้าครอบงำเบลารุสด้วย แต่เบลารุสต่อต้านและแยกตัวออกมาเป็นอิสระ จนพุทธศตวรรษที่ 23 โปแลนด์จึงขยายอำนาจเข้าครอบครองเบลารุสสำเร็จ บังคับให้เลิกใช้ภาษาเบลารุสและสั่งปิดศาสนสถานของนิกายออร์ทอดอกซ์
เป็นส่วนหนึ่งของรัสเซีย.
เมื่อโปแลนด์เสื่อมอำนาจลงและถูกปรัสเซีย ออสเตรียและรัสเซียเข้ามาแบ่งแยกดินแดน 3 ครั้ง ใน พ.ศ. 2315 2336 และ2338 เบลารุสถูกผนวกเข้าเป็นส่วนหนึ่งของรัสเซีย รัสเซียได้ดำเนินนโยบายเปลี่ยนทุกอย่างให้เป็นรัสเซีย ในพ.ศ. 2382 บังคับให้ศาสนจักรของเบลารุสรวมเข้ากับศาสนจักรของรัสเซีย และห้ามใช้ภาษาเบลารุสในช่วง พ.ศ. 2402 - 2449 จนนำไปสู่การเคลื่อนไหวต่อต้านรัสเซียของกลุ่มชาวนาเมื่อ พ.ศ. 2406 - 2407 แต่ถูกปราบปรามจนราบคาบ ผลที่ตามมาจากเหตุการณ์นี้คือการก่อตั้งองค์กรลับของปัญยาชนชาวเบลารุสเพื่อต่อต้านรัสเซีย
เมื่อเกิดการปฏิวัติล้มล้างราชวงศ์โรมานอฟในรัสเซีย กลุ่มผู้รักชาติชาวเบลารุสประกาศจัดตั้งสาธารณรัฐประชาชนไบโลรัสเซียเมื่อ พ.ศ. 2459 แต่เมื่อพรรคบอลเชวิกขึ้นมามีอำนาจใน พ.ศ. 2460 ได้ส่งกองทัพแดงเข้ายึดครองเบลารุส เมื่อรัสเซียถอนตัวจากสงครามโลกครั้งที่ 1 ในเดือนมีนาคม พ.ศ. 2460 ดินแดนเบลารุสส่วนใหญ่อยู่ภายใต้การยึดครองของเยอรมัน ดังนั้นเมื่อเยอรมันแพ้สงคราม เบลารุสจึงประกาศเอกราชเมื่อ 25 มีนาคม พ.ศ. 2460 แต่ต่อมาก็ถูกสหภาพโซเวียตยึดครอง เมื่อ 1 มกราคม พ.ศ. 2461 เปลี่ยนเป็นสาธารณรัฐในสหภาพสาธารณรัฐสังคมนิยมโซเวียต ในอีก 1 เดือนต่อมา เบลารุสรวมกับลิทัวเนียเป็นสาธารณรัฐสังคมนิยมโซเวียตลิทัวเนีย-เบโลรัสเซีย
ต่อมาในเดือนเมษายน พ.ศ. 2462 เกิดสงครามระหว่างรัสเซียกับโปแลนด์ โปแลนด์บุกเข้ายึดครองทั้งลิทัวเนียและเบลารุส กองทัพแดงของโซเวียตยึดกรุงมินส์ เมืองหลวงของเบลารุสคืนได้ในเดือนกรกฎาคม พ.ศ. 2463 ทำให้ลิทัวเนียประกาศแยกตัวเป็นเอกราช และมีการลงนามในสนธิสัญญาแห่งริการะหว่างรัสเซียกับโปแลนด์เมื่อ 18 มีนาคม พ.ศ. 2463 โดยเบลารุสตะวันตกเป็นของโปแลนด์ เบลารุสตะวันออกเป็นของรัสเซีย
ต่อมา เบโลรัสเซีย ยูเครน สหพันธรัฐรัสเซีย สาธารณรัฐทรานส์คอเคเซียรวมกันจัดตั้งสหภาพสาธารณรัฐสังคมนิยมโซเวียตเมื่อ 20 ธันวาคม พ.ศ. 2465 ต่อมาสหภาพโซเวียตคืนอำนาจการปกครองเบลารุสตะวันออกให้แก่สาธารณรัฐสังคมนิยมโซเวียตเบโลรัสเซียใน พ.ศ. 2469 ระหว่าง พ.ศ. 2464 - 2471 โซเวียตส่งเสริมเศรษฐกิจแบบตลาดเสรีและให้เสรีภาพทางวัฒนธรรมแก่เบลารุส ภาษาเบลารุสกลายเป็นภาษาสำคัญทางการศึกษาจนถึงสมัยของโจเซฟ สตาลินจึงใช้นโยบายการรวมอำนาจการผลิตแบบนารวม ทำให้ชาวเบลารุสก่อการจลาจลอย่างต่อเนื่อง โซเวียตปราบปรามการจลาจลอย่างรุนแรง ทำให้ชาวเบลารุสรักชาติและปัญญาชนถูกฆ่าตายมากในช่วง พ.ศ. 2429 - 2482
ในสงครามโลกครั้งที่สอง สหภาพโซเวียตลงนามเป็นพันธมิตรกับเยอรมันในกติกาสัญญาไม่รุกรานกันระหว่างนาซี-โซเวียตเมื่อ 23 สิงหาคม พ.ศ. 2482 จากกติกาสัญญานี้ โซเวียตเข้ายึดครองเบลารุสตะวันตกของโปแลนด์และดินแดนรัฐบอลติกทั้งสาม ต่อมา เยอรมันได้ละเมิดข้อตกลงนี้ บุกเข้าโจมตีมอสโกผ่านทางเบลารุสเมื่อ 22 มิถุนายน พ.ศ. 2484 เบลารุสถูกโจมตีเสียหายอย่างหนักและมีองค์กรใต้ดินต่อต้านนาซีเกิดขึ้นทั่วไป จน พ.ศ. 2487 โซเวียตจึงปลดปล่อยเบลารุสจากการยึดครองของเยอรมันสำเร็จ
ในการประชุมยัลตาเมื่อ 4-11 กุมภาพันธ์ พ.ศ. 2488 สหรัฐและอังกฤษยอมรับแนวพรมแดนเดอร์เซินซึ่งเป็นเส้นแบ่งแดนของโปแลนด์และโซเวียตทำให้เบลารุสตะวันตกถูกรวมเข้ากับเบลารุสตะวันออกของโซเวียตอย่างเป็นทางการ นอกจากนั้น เบลารุสยังได้เป็นหนึ่งใน 51 ประเทศที่ร่วมก่อตั้งสหประชาชาติเมื่อ 26 มิถุนายน พ.ศ. 2488 ด้วย
หลังสงคราม เบลารุสมีการฟื้นฟูประเทศโดยเน้นที่อุตสาหกรรมหนัก มีชาวรัสเซียเข้าไปตั้งรกรากมากจนเกิดความขัดแย้งทางด้านวัฒนธรรม ต่อมาภาษาเบลารุสถูกห้ามใช้ ให้ใช้ภาษารัสเซีนเป็นภาษาราชการแทน จนกระทั่งมิคาอิล กอร์บาชอฟเริ่มนโยบายกลาสนอสต์-เปเรสตรอยกา ปัญญาชนชาวเบลารุสเริ่มเคลื่อนไหวเรียกร้องให้พรรคคอมมิวนิสต์เบลารุสปฏิรูปประเทศและรณรงค์ให้ใช้ภาษาเบลารุสอีกครั้ง กลุ่มปัญญาชนได้จัดตั้งแนวร่วมประชาชนเบโลรัสเซียและผลักดันให้รัฐบาลออกกฎหมายประกาศให้ภาษาเบลารุสเป็นภาษาประจำชาติสำเร็จเมื่อ 1 กันยายน พ.ศ. 2533
ในเดือนมีนาคม พ.ศ. 2534 เบลารุสสนับสนุนร่างสนธิสัญญาร่วมสหภาพใหม่ของกอร์บาชอฟ ในขณะที่กลุ่มอนุรักษนิยมที่ไม่เห็นด้วยก่อรัฐประหารในโซเวียตแต่ไม่สำเร็จ ผลจากเหตุการณ์นี้ รัฐสภาสูงสุดของเบลารุสประกาศเอกราชเมื่อ 25 สิงหาคม พ.ศ. 2534 และสั่งควบคุมพรรคคอมมิวนิสต์ ต่อมาจึงประกาศเปลี่ยนชื่อประเทศเป็นสาธารณรัฐเบลารุสเมื่อ 19 กันยายน
เบลารุส รัสเซียและยูเครนได้จัดประชุมร่วมกันและลงนามจัดตั้งกลุ่มประเทศเครือรัฐเอกราช ต่อมากลุ่มผู้นำสาธารณรัฐโซเวียต 11 ประเทศ ประชุมร่วมกันที่คาซัคสถานเมื่อ 21 ธันวาคม และประกาศความตกลงร่วมกันในการจัดตั้งเครือรัฐเอกราช ทำให้กอร์บาชอฟลาออกเมื่อ 25 ธันวาคม และนำไปสู่การล่มสลายของสหภาพโซเวียต
ได้รับเอกราช.
ยุคอัลยัคซันเดียร์ ลูคาเชนโค.
เมื่อ อัลยัคซันเดียร์ ลูคาเชนโคขึ้นเป็นประธานาธิบดีเมื่อ พ.ศ. 2537 ลูคาเชนโคใช้เส้นทางประชาธิปไตยในการรวบอำนาจ สั่งปิดหนังสือพิมพ์ที่ต่อต้าน และใช้กำลังตำรวจทำร้ายสมาชิกรัฐสภาฝ่ายตรงข้าม ลูคาเชนโคได้ให้มีการลงประชามติเพื่อให้ใช้ภาษารัสเซียเป็นภาษาราชการ ใช้ธงชาติเดิมแทนธงชาติใหม่ และเพิ่มอำนาจของประธานาธิบดีให้มากขึ้น
อย่างไรก็ตามประเทศตะวันตกต่อต้านการปกครองของลูคาเชนโคและปฏิเสธการเข้าเป็นสมาชิกสหภาพยุโรปของเบลารุส ใน พ.ศ. 2547 สภาแห่งยุโรปโจมตีเบลารุสในการที่รัฐบาลขัดขวางการไต่สวนสืบคดีการหายสาบสูญของฝ่ายต่อต้านรัฐบาล รัฐบาลสหรัฐได้ขึ้นบัญชีดำเบลารุสว่าเป็นประเทศที่มีการปกครองแบบเผด็จการในเวลาต่อมา การถูกปฏิเสธจากประเทศตะวันตกยิ่งทำให้เบลารุสดำเนินนโยบายเป็นมิตรกับรัสเซียมากขึ้น
พอยเซตเทีย
เจ้ากวงยิ่น
เจ้ากวงอี้
อเมริกันอันธพาล
อเมริกันอันธพาล เป็นสตูดิโออัลบั้มชุดที่ 19 ของวงคาราบาว และเป็นอัลบั้มที่ 2 ที่ออกกับสังกัดวอร์นเนอร์ มิวสิก โดยทางวงลดความเคร่งเครียดของเนื้อหาลงมาจากชุดที่แล้ว และทำเพลงร่วมสมัยและฟังง่ายมากขึ้น โดยมีส่วนผสมของเพลงบลูส์และริทึมแอนด์บลูส์เข้ามาเพิ่มความแปลกใหม่ในดนตรีของคาราบาวเอง จึงให้เป็นอัลบั้มที่แฟนเพลงคาราบาวยุคใหม่ชื่นชอบอัลบั้มหนึ่ง โดยมีเพลงที่ได้รับความนิยมอาทิ "อเมริกันอันธพาล", "เสือ", "ฝัน","สาธุชน","มาลัยเสี่ยงรถ,รักนี้มีแต่เธอ"
โดยมี กีรติ พรหมสาขา ณ สกลนคร หรือเขียว ซึ่งเป็นสมาชิกเก่าเข้ามาร่วมงานอีกครั้ง ซึ่งอัลบั้มชุดนี้ได้รับรางวัลสีสันอะวอร์ดส์ 2 รางวัล คือ อัลบั้มยอดเยี่ยม และโปรดิวเซอร์ยอดเยี่ยม ประจำปี พ.ศ. 2541
ฆ่าก่อน รายงานทีหลัง
"ฆ่าก่อน รายงานทีหลัง" หรือ "ประหารก่อน รายงานทีหลัง"  เป็นสำนวนจีน ใช้อุปมาอุปไมยถึงการที่ผู้ใต้บังคับบัญชาปฏิบัติหน้าที่ใดให้ลุล่วงไปก่อนแล้วจึงค่อยรายงานผลต่อผู้บังคับบัญชาทีหลัง
ที่มาของสำนวนนี้ ว่ากันไว้สองทาง ทางแรกว่าในสมัยราชวงศ์ฮั่นตะวันออก ในวันที่ขุนนางตงซวน  ได้เข้ารับตำแหน่งเป็นผู้ว่าราชการนครลั่วหยาง เมืองหลวงของประเทศจีนในสมัยนั้น เขาพบว่ามีคดีหนึ่งค้างอยู่ในศาลซึ่งที่ผ่านมาไม่มีทางจะลุล่วงได้ โดยคดีมีว่าข้าราชบริพารคนหนึ่งของพระราชธิดาหูหยาง เป็นคนหยาบช้าและได้กระทำฆาตกรรมขึ้น แต่ไม่มีผู้ได้กล้าลงโทษเพราะเกรงพระราชหฤทัยและอิทธิพลของพระราชธิดา ขุนนางตงซวนนั้นเป็นคนใจซื่อมือสะอาด ไม่เกรงกลัวอิทธิพลของผู้ใด จึงสั่งให้ตำรวจไปจับกุมข้าราชบริพารผู้นั้นขณะที่โดยเสด็จพระราชธิดา และสั่งลงโทษประหารชีวิตทันที พระราชธิดาทรงพระพิโรธ เสด็จไปกราบบังคมทูลพระกรุณาขอให้มีรับสั่งประหารขุนนางตงซวน ขุนนางตงซวนได้เฝ้าทูลละอองธุลีพระบาทและกราบบังคมทูลรายงานเกี่ยวกับคดี ซึ่งเมื่อสมเด็จพระจักรพรรดิได้ทรงสดับแล้วเห็นว่าการกระทำของขุนนางตงซวนมิได้เป็นผิดเป็นโทษแต่อย่างใด ก็มิได้ทรงเอาโทษ เป็นที่มาของสำนวนว่า "ฆ่าก่อน รายงานทีหลัง"
อีกทางหนึ่งเกี่ยวข้องกับเปาบุ้นจิ้นในสมัยราชวงศ์ซ่ง ซึ่งมีที่มาจากวรรณกรรมจีนเกี่ยวกับเปาบุ้นจิ้นเรื่อง "เจ็ดผู้กล้าห้าผู้ทรงธรรม" โดยกล่าวว่าเปาบุ้นจิ้นได้รับพระราชทานชุดเครื่องประหารจากสมเด็จพระจักรพรรดิ ประกอบด้วย
โดยทรงให้เปาบุ้นจิ้นมีอาญาสิทธิ์ คือ สิทธิที่จะใช้เครื่องประหารทั้งสี่ประหารผู้กระทำผิดได้ทันทีโดยไม่ต้องขอพระราชทานพระราชานุญาตก่อนตามธรรมเนียมปฏิบัติ แต่เมื่อสั่งประหารผู้ใดแล้วให้ทูลถวายรายงานคดีด้วย ในวรรณกรรมอีกชุดหนึ่งก็ว่าอาญาสิทธิ์ดังกล่าวของเปาบุ้นจิ้นนั้นได้มาจากการที่ได้รับพระราชทานกระบี่อาญาสิทธิ์ ทั้งนี้ เป็นที่มาอีกแห่งหนึ่งของสำนวนว่า "ฆ่าก่อน รายงานทีหลัง"
ประหารก่อน รายงานทีหลัง
ฆ่าก่อนรายงานทีหลัง
ประหารก่อนรายงานทีหลัง
先斬後奏
เซียนฉ่านโฮ้วโจ้ว
เปาเจิ่ง
ณรงค์ฤทธิ์ สมบัติสมภพ
ศาสตราจารย์ ณรงค์ฤทธิ์ สมบัติสมภพ ได้รับรางวัลนักวิทยาศาสตร์รุ่นใหม่ ประจำปี พ.ศ. 2543 รางวัลนักเทคโนโลยีรุ่นใหม่ ประจำปี พ.ศ. 2545 จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ และล่าสุดได้รับรางวัล The 2008 ASAIHL-SCOPUS Young Scientist Awards ในสาขา Engineering &amp; Technology ประจำปี พ.ศ. 2551 จาก Association of Southeast Asian Institutions of Higher Learning (ASAIHL) ร่วมกับสำนักพิมพ์ Elsevier
ปัจจุบัน ศ.ดร.ณรงค์ฤทธิ์ ดำรงตำแหน่งศาสตราจารย์ทางด้านเทคโนโลยีวัสดุ สังกัดสายวิชาเทคโนโลยีวัสดุ คณะพลังงานสิ่งแวดล้อมและวัสดุ มหาวิทยาลัยเทคโนโลยีพระจอมเกล้าธนบุรี และเป็นศาสตราจารย์เมื่ออายุน้อย
ศ.ดร.ณรงค์ฤทธิ์ สำเร็จการศึกษาในระดับ ปวช. ในสาขาช่างท่อและประสาน จากมหาวิทยาลัยเทคโนโลยีพระจอมเกล้าพระนครเหนือ เมื่อปี พ.ศ. 2531, ปริญญาตรีในสาขาเคมีอุตสาหกรรม จากมหาวิทยาลัยเทคโนโลยีพระจอมเกล้าพระนครเหนือ เมื่อปี พ.ศ. 2535, ปริญญาโทในสาขา Polymer Science &amp; Technology จาก UMIST ประเทศอังกฤษ เมื่อปี พ.ศ. 2537 และปริญญาเอกในสาขา Polymer Science &amp; Technology (Polymer Processing &amp; Rheology) จาก UMIST ประเทศอังกฤษ เมื่อปี พ.ศ. 2540
พลูโต จูเนียร์
พลูโต จูเนียร์  เป็นตัวละครในเรื่องมิกกี้ เมาส์ ของวอลต์ ดิสนีย์ โดยปรากฏในการ์ตูนเป็นครั้งแรกเมื่อปี ค.ศ.1937 เป็นลูกหมา 1 ใน 5 ตัวของพลูโต หลังจากนั้นก็มีการออกฉายอีกครั้งในปี ค.ศ.1942 ในตอน Pluto, Junior ซึ่งมันยังได้เป็นตัวละครสำคัญของตอน แต่ถึงแม้ว่าจะเคยออกฉายไปแล้วถึง 2 ครั้ง ก็ยังไม่ได้มีการกล่าวถึงชื่อของมัน มันจึงเป็นที่รู้จักในชื่อพลูโต จูเนียร์
จักรพรรดิซ่งเหรินจง
ซ่งเหรินจง (; 30 พฤษภาคม ค.ศ. 1010 – 30 เมษายน ค.ศ. 1063 หรือ 14 เมษายน ค.ศ. 1010 [ปีต้าจงเสียงฝู (大中祥符) ที่ 3] – 29 มีนาคม ค.ศ. 1063 [ปีเจียโย่ว (嘉祐) ที่ 8] ตามปฏิทินจีน) ชื่อตัวว่า จ้าว เจิน  เป็นจักรพรรดิองค์ที่ 4 ของราชวงศ์ซ่ง (宋朝) แห่งจักรวรรดิจีน และเมื่อแบ่งราชวงศ์ซ่งออกเป็นสมัยเหนือกับสมัยใต้ นับเป็นจักรพรรดิองค์ที่ 4 ของราชวงศ์ซ่งเหนือ (北宋朝) เสวยราชย์ราว 41 ปีตั้งแต่ ค.ศ. 1022 จนสิ้นพระชนม์ใน ค.ศ. 1063 นับเป็นจักรพรรดิราชวงศ์ซ่งที่อยู่ในราชสมบัตินานที่สุด
จ้าว เจิน เป็นโอรสองค์ที่ 4 ของจ้าว เหิง (趙恆) ผู้ขึ้นครองราชย์เป็นจักรพรรดิซ่งเจินจง (宋真宗) กับนางหลี่ (李氏) ผู้ซึ่งเมื่อเสียชีวิตแล้วได้รับการสถาปนาขึ้นเป็นพระราชชนนีพันปีหลวง ฐานันดรศักดิ์ว่า "จางอี้หฺวังไท่โฮ่ว" (章懿皇太后) จ้าว เจิน เดิมชื่อ "จ้าว โช่วอี้" (趙受益) แต่มีราชโองการใน ค.ศ. 1018 ให้เปลี่ยนเป็นจ้าว เจิน